Պատերազմի ավարտից հետո` 1945 թվականին, սկսվում է թատրոնի վերածնունդը: Նինետ դը Վալուային առաջարկվում է թողնել Լիլիան Բեյլիսի մասնավոր բեմը և հանդես գալ Կովենտ Գարդենում: Դրա արդյունքում 1946 թվականի փետրվարի 20-ին թատրոնը բացվում է Չայկովսկու «Քնած գեղեցկուհին» բալետային ներկայացմամբ, որ բեմադրել էր Օլիվեր Մեսելը: Միաժամանակ ստեղծվում է նաև օպերային խումբը, և 1947 թվականի հունվարի 14-ին այստեղ ներկայացվում է Բիզեի «Կարմեն» օպերան: